

 Langusova ulica 4, 1535 Ljubljana T: 01 478 82 00

 E: gp.mope@gov.si

 www.mope.gov.si

|  |
| --- |
| Številka: 360-53/2025-2570-4 |
| Ljubljana, 26. 5. 2025 |
| EVA / |
| GENERALNI SEKRETARIAT VLADE REPUBLIKE SLOVENIJEgp.gs@gov.si |
| ZADEVA: Sklep Vlade Republike Slovenije o določitvi višine sredstev iz prispevka za delovanje Centra za podpore za leto 2025 – predlog za obravnavo  |
| 1. Predlog sklepov vlade: |
| Na podlagi šestega odstavka 18. člena in 51. člena Zakona o spodbujanju rabe obnovljivih virov energije (Uradni list RS, št. 121/21, 189/21, 121/22 – ZUOKPOE in 102/24) je Vlada Republike Slovenije na …… seji dne …… pod točko ……, sprejela naslednji:S K L E P1. Vlada Republike Slovenije je določila višino sredstev iz prispevka za zagotavljanje podpor proizvodnji električne energije v soproizvodnji z visokim izkoristkom in iz obnovljivih virov energije za izvajanje gospodarske javne službe dejavnosti Centra za podpore v višini 4.250.000 evra za leto 2025, od tega :
* 2.900.000 evra za delovanje Centra za podpore,
* 1.350.000 evra za izvajanje nalog kontaktne točke.
1. Z dnem sprejema tega sklepa preneha veljati sklep Vlade Republike Slovenije št. 36000-4/2024/3 z dne 17. 7. 2024.

 Barbara Kolenko Helbl generalna sekretarka vlade Prejemniki sklepa:* BORZEN, d. o. o. (info@borzen.si)
* Ministrstvo za okolje, podnebje in energijo, Direktorat za energijo (gp.mope@gov.si);
* Ministrstvo za finance (gp.mf@gov.si);
* Služba Vlade Republike Slovenije za zakonodajo (gp.svz@gov.si).
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| mag. Bojan Kumer, minister mag. Tina Seršen, državna sekretarkamag. Hinko Šolinc, generalni direktor Direktorata za energijomag. Silvo Škornik, vodja sektorja, Bronislava Zlatković, sekretarka  |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| /  |
| 5. Kratek povzetek gradiva:Šesti odstavek 18. člena Zakona o spodbujanju rabe obnovljivih virov energije (Uradni list RS, št. 121/21, 189/21, 121/22 – ZUOKPOE in 102/24, v nadaljnjem besedilu: ZSROVE) določa, da »Center za podpore pridobiva sredstva za svoje delovanje iz prispevka za zagotavljanje podpor proizvodnji električne energije v soproizvodnji z visokim izkoristkom in iz obnovljivih virov energije iz točk a) in b) tretjega odstavka 16. člena tega zakona. Višino sredstev iz prispevka za delovanje centra za podpore določi vlada na podlagi sprejetega letnega programa dela in finančnega načrta družbe.«Nadzorni svet je Poslovni načrt družbe BORZEN za obdobje 2025-2027 sprejel na 53. seji dne 28. 10. 2024, ki je bil podlaga za Letni načrt upravljanja kapitalskih naložb Republike Slovenije v upravljanju Vlade Republike Slovenije za leto 2025 (v nadaljnjem besedilu: LNU za 2025), ki ga je Vlada RS sprejela na svoji 152. redni seji dne 8. 5. 2025.Na podlagi nalog, ki jih je center za podpore prejel z ZSROVE, je potrebno sredstva za delovanje centra za podpore v letu 2025 povečati iz 2.260.000 evrov (znesek določen s sklepom št. 36000-4/2024/3 z dne 17. 7. 2024) na 2.900.000 evrov, sredstva za izvajanje nalog kontaktne točke pa iz 990.000 evrov na 1.350.000 evrov, tako da znaša skupna vrednost prispevka za center za podpore 4.250.000 evrov. |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| 7.a Predstavitev ocene finančnih posledic nad 40.000 EUR:(Samo če izberete DA pod točko 6.a.) |

|  |
| --- |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| SKUPAJ |  |  |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| SKUPAJ |  |  |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| SKUPAJ |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| 7.b Predstavitev ocene finančnih posledic pod 40.000 EUR:(Samo če izberete NE pod točko 6.a.)Kratka obrazložitev |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | NE |
| (Če je odgovor NE, navedite, zakaj ni bilo objavljeno.) |
| (Če je odgovor DA, navedite:Datum objave: ………V razpravo so bili vključeni:* nevladne organizacije,
* predstavniki zainteresirane javnosti,
* predstavniki strokovne javnosti,
* občine in združenja občin ali pa navedite, da se gradivo ne nanaša nanje.

Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):Upoštevani so bili:* v celoti,
* večinoma,
* delno,
* niso bili upoštevani.

Bistvena mnenja, predlogi in pripombe, ki niso bili upoštevani, ter razlogi za neupoštevanje:Poročilo je bilo dano ……………..Javnost je bila vključena v pripravo gradiva v skladu z Zakonom o …, kar je navedeno v predlogu predpisa.) |
| **10. Pri pripravi gradiva so bile upoštevane zahteve iz Resolucije o normativni dejavnosti:** | NE |
| **11. Gradivo je uvrščeno v delovni program vlade:** | NE |
| Mag. Bojan Kumer  minister  |

Priloge:

* predlog Sklepa
* Obrazložitev gradiva

PRILOGA 1

Številka:

Datum:

Na podlagi šestega odstavka 18. člena in 51. člena Zakona o spodbujanju rabe obnovljivih virov energije (Uradni list RS, št. 121/21, 189/21 in 121/22 – ZUOKPOE) je Vlada Republike Slovenije na …… seji dne …… pod točko ……, sprejela naslednji:

S K L E P

1. Vlada Republike Slovenije je določila višino sredstev iz prispevka za zagotavljanje podpor proizvodnji električne energije v soproizvodnji z visokim izkoristkom in iz obnovljivih virov energije za izvajanje gospodarske javne službe dejavnosti centra za podpore v višini 4.250.000 evra za leto 2025, od tega:
* 2.900.000 evra za delovanje centra za podpore,
* 1.350.000 evra za izvajanje nalog kontaktne točke.
1. Z dnem sprejema tega sklepa preneha veljati sklep Vlade Republike Slovenije št. 36000-4/2024/3 z dne 17. 7. 2024.

 Barbara Kolenko Helbl

 generalna sekretarka

Prejemniki sklepa:

* BORZEN, d. o. o. (info@borzen.si)
* Ministrstvo za okolje, podnebje in energijo (gp.mope@gov.si), Direktorat za energijo;
* Ministrstvo za finance (gp.mf@gov.si);
* Služba Vlade Republike Slovenije za zakonodajo (gp.svz@gov.si).

PRILOGA 2

**OBRAZLOŽITEV:**

Skladno s točko a) in b) tretjega odstavka 16. člena Zakona o spodbujanju rabe obnovljivih virov energije (Uradni list RS, št. 121/21, 189/21, 121/22 – ZUOKPOE in 102/24; *v nadaljnjem besedilu: ZSROVE*) se sredstva za podpore pridobivajo s prispevkom za zagotavljanje podpor proizvodnji energije v soproizvodnji z visokim izkoristkom in iz obnovljivih virov energije, ki ga mora plačevati vsak končni odjemalec električne energije, zemeljskega plina in drugih energetskih plinov iz omrežja in daljinske toplote ter daljinskega hlajenja za posamezno prevzemno-predajno mesto, in s prispevkom za zagotavljanje podpor proizvodnji energije v soproizvodnji z visokim izkoristkom in iz obnovljivih virov energije, ki bremeni trda in tekoča fosilna goriva, utekočinjeni naftni plin ter utekočinjeni zemeljski plin, ki ga vsak končni odjemalec plačuje dobavitelju.

Center za podpore, ki deluje v okviru družbe BORZEN, d. o. o., na podlagi drugega odstavka 18. člena ZSROVE izvaja obvezno državno gospodarsko javno službo (*v nadaljnjem besedila:* GJS), ki obsega:

a)   upravljanje sredstev iz tretjega odstavka 16. člena ZSROVE;

b)   sklepanje pogodb o podporah in izplačevanje podpor;

c)   odkup električne energije po prvi alineji prvega odstavka 20. člena tega zakona po ceni, ki jo določi vlada;

č)   odkup električne energije od proizvajalcev iz 22. člena tega zakona;

d)   dodeljevanje naložbene pomoči za naprave za samooskrbo;

e)   prodaja odkupljene električne energije na trgu na dražbi ali z razpisom oziroma na energetski borzi;

f)    obravnava pobud in pridobivanje ponudb investitorjev ali promotorjev za sodelovanje RS v mehanizmih mednarodnega sodelovanja za doseganje deleža energije iz obnovljivih virov;

g)   zagotavljanje delovanja, tehničnega upravljanja in vzdrževanja registra potrdil o izvoru;

h)   izvajanje nalog kontaktne točke iz 51. člena tega zakona;

i)    izdajanje pravil za delovanje centra za podpore po javnem pooblastilu, za katera mora pred njihovo objavo v Uradnem listu Republike Slovenije pridobiti soglasje vlade;

j)    pripravljanje smernic in mnenj v postopkih priprave prostorskih aktov za področje energije iz obnovljivih virov v skladu z zakonom, ki ureja ureditev prostora.

Poleg tega center za podpore izvaja tudi druge dejavnosti, povezane z obveščanjem, ozaveščanjem ter usposabljanjem iz tega zakona in iz zakona, ki ureja učinkovito rabo energije (kot to določa tretji odstavek 18. člena ZSROVE).

V letu 2023 je bi sprejet Zakon o infrastrukturi za alternativna goriva in spodbujanju prehoda na alternativna goriva v prometu, ki v 37. členu določa, da se v okviru centra za podpore ustanovi Center za spodbujanje prehoda na alternativna goriva v prometu, ki bo izvajal aktivnosti in naloge za spodbujanje prehoda na alternativna goriva v prometu s sofinanciranjem naložb za vzpostavitev ustrezne polnilne in oskrbovalne infrastrukture, za spremembo strukture voznega parka ter drugih podpornih ukrepov.

ZSROVE določa, da so zbrana sredstva za podpore namenska sredstva, s katerimi upravlja center za podpore, in so namenjana tudi za financiranje njegovega delovanja. Višino sredstev letno določi Vlada RS na podlagi sprejetega letnega programa dela in finančnega načrta družbe (šesti odstavek 18. člena ZSROVE). Sredstva v skupni višini 4.250.000 evrov za delovanje centra za podpore v okviru izvajanja podporne sheme v letu 2025 v višini 2.900.000 evra in za delovanje kontaktne točk v višini 1.350.000 EUR so predvidena v že sprejetem Letnem načrtu upravljanja 2025.

Podporna shema je začela z delovanjem leta 2009. Število proizvodnih naprav oziroma elektrarn v sistemu podpor je na 31. 12. 2024 znašalo 3.366. Družba Borzen hkrati upravlja več vzporednih podshem z različnimi pravili, ki izhajajo iz preteklih sprememb zakonodaje in uredb. Ta raznolikost regulativnih okvirov zahteva visoko stopnjo strokovnosti, prilagodljivosti in natančnega upravljanja, saj prinaša znatno kompleksnost pri vsakodnevnem izvajanju mehanizmov. Pred ZSROVE je zadnjo večjo spremembo prinesla novela Energetskega zakona (EZ-1), ki je uvedla vstop upravičencev do podpore oziroma njihovih proizvodnih naprav preko razpisov. Družba Borzen upravlja izjemno zahtevne in večplastne procese, ki vključujejo tako tehnično kot pravno-finančno kompleksnost. Na tehnični ravni gre za upravljanje različnih mehanizmov usklajevanja cen, prehodov med vrstami podpor, raznovrstnih osnovnih pogodb in drugih postopkov, ki zahtevajo natančno prilagajanje vsakokratnim spremembam pravil. Na pravno-finančni ravni pa gre za kompleksne situacije, kot so menjave lastništva, pravnega statusa, cesije in izvršbe, kar zahteva sodelovanje različnih strokovnih profilov in hitro odzivnost.

V zadnjih letih je družba Borzen razširila vlogo registra potrdil o izvoru električne energije, ki sodi med naloge javne gospodarske službe. Register danes omogoča izdajo in izvajanje transakcij tako za nacionalna potrdila o izvoru za vse vrste proizvodnje in soproizvodnje električne energije (včasih omejeno zgolj na OVE), kot tudi za mednarodno priznana EECS potrdila ("European Energy Certificate System"). Ta omogočajo uvoz in izvoz potrdil med evropskimi registri, skladno z zahtevami ZSROVE. Gre za dinamičen evropski standard, ki se redno posodablja, tako da družba Borzen kontinuirano nadgrajuje in tehnično prilagaja informacijski sistem registra, da sledi zahtevam sistema EECS in ostaja usklajen z evropsko prakso.

Poleg tega družba Borzen kot operater trga v okviru centra za podpore skrbi za pripravo in objavo kratkoročne napovedi razpršene proizvodnje elektrike po obračunskih intervalih, kar je ključno za učinkovito delovanje trga in stabilnost regulacijskega območja Republike Slovenije.

V okviru naraščajočega obsega aktivnosti ima center za podpore ključno vlogo pri podeljevanju nepovratnih sredstev za investicije v naprave za izrabo obnovljivih virov energije. Trenutno center za podpore v okviru pospeševanja OVE upravlja kar sedem javnih pozivov, od katerih so štirje dvofazni, kar pomeni veliko število postopkov, administrativnih zadev in zahtev za usklajevanje različnih faz izvajanja. Ob tem se izvajanje javnih pozivov ne odvija v časovno ločenih obdobjih, temveč gre za stalen, medsebojno povezan proces. Vsak nov poziv je rezultat nenehnega prilagajanja razmeram na terenu, zakonodajnim spremembam in potrebam vlagateljev. Prehodi med pozivi zahtevajo premišljeno pripravo, ki temeljijo na izkušnjah iz preteklih krogov ter vključujejo vsebinske in tehnične nadgradnje, s čimer se zagotavlja učinkovit in uspešen prehod iz enega v drug javni poziv. Na ta način družba Borzen s centrom za podpore ohranja visoko raven odzivnosti in strokovne podprtosti celotnega sistema dodeljevanja sredstev.

Zaradi povečanega obsega aktivnosti je družba že v letu 2024 skladno z načrtom zaposlila nove sodelavce, katerih stroški dela se v letu 2024 še niso odrazili v celoti, bodo pa v celoti bremenili leto 2025. Prav tako so bile že v letu 2024 potrebne nove investicije, predvsem v programsko opremo za vzpostavitev elektronske oddaje vlog in digitalizacijo postopkov. Navedene potrebe se nadaljujejo v letu 2025.

Ključni razlogi za povišanje potrebnih sredstev za delovanje centra za podpore – podporno shemo v letu 2025 v primerjavi z letom 2024 z 2.260.000 EUR na 2.900.000 EUR (povišanje v višini 640.000 EUR), so:

* Razvoj spletnih aplikacij: družba Borzen je aplikacije razvila ali najela v letu 2024 oziroma jih bo v letu 2025 za potrebe izvajanja ukrepov v okviru centra za podpore. Družba Borzen ima namreč za vsak ukrep svojo aplikacijo, kar pomeni, da je bilo v letu 2024 aktiviranih 12 različnih aplikacij, ki jih bo v letu 2025 potrebno vzdrževati ter poskrbeti za medsebojne izmenjave podatkov, povezave z registri ipd. Po ocenah družbe bo povprečen strošek na aplikacijo 10.000 EUR; skupna ocena stroškov znaša 120.000 EUR;
* Povečani stroški amortizacije: razvoj aplikacij ima za posledico povečane stroške amortizacije, ki so ob 33 % amortizacijski stopnji ocenjeni na skupno 90.000 EUR;
* Uskladitev cen blaga in storitev ter stroškov dela z inflacijo. V letu 2025 v družbi v primerjavi z letom 2024 pričakujejo občutno povišanje stroškov bančnih transakcij, poštnih storitev, stroškov zavarovanj itd. Zaradi obsežnih količin podatkov bo morala družba povečati kapacitete strežnikov in zakupiti dodatne prostore za arhiviranje. Poleg navedenega rast števila zaposlenih v okviru centra za podpore neposredno vpliva tudi na stroške materiala (pisarniškega, sanitetnega, čistilnega) ter storitev (izobraževanje, zdravniški pregledi, telefonija ipd). Navedeno povečanje stroškov je ocenjeno na 140.000 EUR;
* Sistem notranjih kontrol: družba pričakuje posredno ali neposredno povečanje stroškov, povezanih z vzpostavitvijo zanesljivega sistema notranjih in zunanjih kontrol v okviru postopkov dodeljevanja subvencij. V ta namen bo družba izvajala predhodne in naknadne nadzore z lastnimi zaposlenimi, angažirala pa bo tudi zunanje veščake (revizorje, izvedence, specialiste) s ciljem, da se vzpostavi učinkovit nadzor nad izplačili in nad prejemniki subvencij; navedeno povečanje stroškov je ocenjeno na 140.000 EUR;
* Strokovne podlage, upravljanje tveganj in zagotavljanje skladnosti za prevzem dodatnih nalog: stroški za pripravo strokovnih podlag za prevzem dodatnih nalog, ki naj bi jih Borzen prevzel v letih 2025 – 2027, so ocenjeni na 150.000 EUR.

V letu 2022 se je dejavnost Centra za podpore dodatno razširila na opravljanje nalog kontaktne točke (v nadaljevanju tudi: KT) iz 51. člena ZSROVE. Delovanje kontaktne točke ureja še Uredba o določitvi nalog kontaktne točke za spodbujanje rabe obnovljivih virov energije (Uradni list RS, št. 50/22*, v nadaljevanju: Uredba*).

Namen kontaktne točke je ponuditi informacije v povezavi z obnovljivimi viri ter tako pospešiti investicije na področju obnovljivih virov energije. Kontaktna točka usmerja vlagatelja (javnega ali zasebnega) pri postopkih pridobivanja dovoljenj in drugih aktov, ki so potrebni za gradnjo, rekonstrukcijo, obnovo ali obratovanje proizvodne naprave in njihovo priključitev na omrežje ter v postopkih programov podpore za:

* proizvodnjo električne energije iz obnovljivih virov energije;
* proizvodnjo toplote za ogrevanje in hlajenje iz obnovljivih virov energije;
* proizvodnjo plinastih goriv, vključno z vodikom, iz obnovljivih virov energije;
* proizvodnjo pogonskih tekočih in plinastih biogoriv;
* proizvodnjo drugih tekočih biogoriv;
* soproizvodnjo z visokim izkoristkom;
* uporabo odvečne toplote v sistemih daljinskega ogrevanja;
* hranilnike električne energije, povezane z izgradnjo proizvodne naprave.

Aktivnosti, ki so načrtovane za leto 2025 in bodo pomagale ohraniti in še povečati učinkovitost KT ter prispevale k večjemu interesu in investicijam na področju OVE v Sloveniji, so povezane z:

**1. Digitalnimi platformami in strokovnimi vsebinami:**

* Nadgradnjo Portala KT;
* Širitvijo seznama izvajalcev storitev v OVE;
* Rednim posodabljanjem Priročnika;
* Vzpostavitvijo novega Seznama opreme naprav na OVE in
* Nadaljnjim razvojem informacijskega sistema:

**2. Svetovalnimi aktivnostmi in svetovalno mrežo:**

* Širitvijo mreže svetovalnih pisarn;
* Izboljšanjem svetovalnih storitev;
* Digitalizacijo svetovalnih storitev in
* Nadgradnjo kontaktnega centra.

**3. Izobraževanji, svetovanjem na dogodkih in delavnice:**

* Razširitvijo programa izobraževanj;
* Širitvijo dogodkov za vlagatelje in
* Vključitvijo mednarodnih praks.

**4. Organizacijskimi in strateškimi aktivnosti:**

* nadgradnjo vloge projektnega sveta KT.
* prilagoditvijo zakonodaje za podporo razvoju OVE:
* vpeljavo novih pravnih podlag, upravljanje tveganj in zagotavljanje skladnosti ter
* analiza podatkov.

#### **Kadrovski načrt KT**

V okviru kontaktne točke je v letu 2025 družba načrtovala zaposlitev dveh novih sodelavcev, ki bosta opravljala samo naloge, povezane z dejavnostjo KT. Povečal se bo tudi obseg dela tistih zaposlenih, ki sicer delajo na KT le del svojega celotnega delovnega časa, saj se je obseg delujočih pisarn povzpel že preko 30 na celotnem geografskem območju države.

#### **Finančni načrt KT**

V načrtu za leto 2025 je ocenjena višina stroškov dela 482.738 EUR.

Stroški materiala so neposredni stroški, ki vključujejo nakup pisarniškega, sanitetnega in drugega materiala za delo zaposlenih in po potrebi tudi v svetovalnih pisarnah. Ocenjena vrednost neposrednih stroškov materiala za leto 2025 znaša 7.500 EUR.

V okviru stroškov storitev, ki so za leto 2025 predvideni v skupni višini 592.762 EUR, je največji del namenjen sodelovanju z lokalnimi energetskimi agencijami (LEA) oziroma pokrivanju stroškov svetovalcev v okviru pisarn KT po Sloveniji in za informacijski sistem za izmenjavo podatkov, za katerega trenutno poteka konkurenčni dialog za izbiro izvajalca. Ostali stroški se nanašajo na strokovno pomoč drugih zunanjih izvajalcev (predvsem s področja varovanja osebnih podatkov ter druga pravna pomoč), odnose z javnostmi (promocijski material in aktivnosti, kot so oglaševanje, organizacija dogodkov…) ter druge storitve (stroški študentskega dela, izobraževanja, vzdrževanja IT opreme, komunikacij ipd.)

Neposredni stroški amortizacije zajemajo amortizacijo osnovnih sredstev, ki so nabavljene za potrebe projektnih pisarn KT v letu 2024, ter amortizacijo, povezano z investicijami, ki so navedene v okviru preglednice v nadaljevanju. Vse investicije bodo aktivirane predvidoma že v drugi tretjini leta 2025, kar pomeni, da se bo amortizacija obračunala že v letu 2025. Amortizacijska stopnja za IT platforme je 20 %, za računalnike in IT opremo pa 50 % letno.

Neposrednim stroškom izvajanja dejavnosti KT se prištevajo še posredni stroški v višini 20 % vseh neposrednih stroškov družbe, s čimer se pokrivajo stroški, kot so električna energija, stroški poslovnih prostorov, revizije ipd.

#### **Investicije v okviru KT**

V letu 2025 se načrtuje vzpostavitev celovite informacijske podpore, ki bo omogočala vodenje vlog oziroma izvedbo nalog, predvidenih s predmetno uredbo ter posodobitev oz. vzpostavitev nove spletne strani KT. V letih 2026 in 2027 se predvideva nadgradnja aplikacije na podlagi uporabniške izkušnje iz leta 2025. Družba Borzen bo v letih 2026 in 2027 nadgradila spletni portal, ki bo predvidoma vzpostavljen v letu 2025, na način, da bo omogočena enostavna oddaja in reševanje postopkov ter vlog. Tehnične specifikacije portala in izvedba javnega naročila za izbiro izvajalca bodo predhodno usklajene z resornim ministrstvom, predvidoma do sredine leta 2025, v prvi polovici leta pa bo v ta namen objavljeno javno naročilo za izbiro izvajalca.

Največja investicija v letu 2025 v načrtovanem znesku 250.000 EUR je povezana z razvojem novega informacijskega portala, v okviru katere so predvidene naslednje aktivnosti:

* + - 1. Izdelava funkcionalne specifikacije za podatkovni repozitorij in izmenjavo podatkov.
			2. Analiza sistemov inštitucij in izdelava navodil ter usmeritev za prilagoditev teh sistemov za komunikacijo s podatkovnim repozitorijem, proces nalaganja in obravnava podatkov, način povezovanja.
			3. Izdelava podatkovnega modela, postavitev baze in drugih potrebnih baznih objektov, optimizacija nastavitev baze.
			4. Vzpostavitev komunikacijskih vmesnikov in procedur za uvoz podatkov v podatkovni repozitorij od vseh inštitucij, nastavitev avtomatske izmenjave in vzpostavitev povezave z zalednimi sistemi.
			5. Prenos podatkov v novo vzpostavljeni podatkovni repozitorij.

Med večjimi investicijami je predviden še nakup enega osebnega vozila. Svetovalne pisarne KT so razpršene po celi Sloveniji, zato se iz ekonomskih in praktičnih razlogov načrtuje nakup enega osebnega vozila na električni pogon v vrednosti cca. 45.000 EUR.

#### **Strategija sodelovanja z drugimi deležniki**

V okviru kontaktne točke je v letu 2025 predvidena vzpostavitev rednih stikov z vsemi ključnimi deležniki na področju, relevantnem za delovanje KT (Agencija RS za okolje, Agencija za energijo, Direkcija za vode, EKO Sklad in EnSVET, elektro distributerji, ELES, d.o.o., Geodetska uprava RS, LEA, lokalne skupnosti (občine), ministrstva, Zavod za varstvo kulturne dediščine, idr. ), namen katerih je pridobiti podatke za prikaz »preseka stanja« (in ozkih grl) glede postopkov izgradnje naprav, ki jih želi KT pospešiti. Pridobljeni podatki bodo služili tudi kot osnova za pripravo IT rešitev v prihodnosti, predvsem pa za čim bolj celovit pregled glede trenutnega stanja v državi.

#### **Načrt usposabljanj in načrt obveščanja javnosti**

**Izobraževanja, usposabljanja in promocija** bodo ključni stebri delovanja KT. Načrtovana je izvedba tako internih izobraževanj, namenjenih zaposlenim v Borzenu in partnerskih organizacijah, kot tudi izobraževanj za širšo javnost, z osrednjim poudarkom na investitorjih.

Vsebine izobraževanj in promocijskih aktivnosti bodo v družbi nadgrajevali skladno z izkušnjami, pridobljenimi v letu 2024. Nadaljevali bodo s pripravo novih promocijskih materialov, katerih cilj bo spodbujanje rabe OVE in zagotavljanje informiranosti glede razpoložljivih podpornih mehanizmov. Pristop bo temeljil na kombinaciji strokovnih vsebin in praktičnih primerov, ki bodo udeležencem omogočili celovito razumevanje področja.

**Načrt obveščanja javnosti** bo osredotočen na posredovanje ključnih znanj in veščin, potrebnih za uspešno izvajanje projektov, povezanih z OVE. Usposabljanja bodo oblikovana z upoštevanjem izkušenj iz preteklih let ter bodo ciljno usmerjena k različnim skupinam deležnikov, zlasti investitorjem, lokalnim energetskim organizacijam in širši javnosti.

**1. Ciljno usmerjena izobraževanja:**

* Investitorji: Organizacija specifičnih delavnic in seminarjev, kjer bodo investitorji pridobili poglobljeno razumevanje zakonodajnih okvirov, finančnih spodbud ter tehničnih in operativnih vidikov projektov OVE.
* Lokalne energetske organizacije: Sodelovanje z LEA bo ključnega pomena za širjenje znanja na lokalni ravni. Predvidena so skupna izobraževanja, namenjena krepitvi njihove vloge pri podpori investitorjev in ozaveščanju lokalnih skupnosti.
* Širša javnost: Vzpostavitev odprtih izobraževalnih programov, ki bodo zajemali osnovna znanja o OVE, načinih URE in možnostih za vključitev v projekte OVE.

**2. Promocijski materiali:**

Priprava in distribucija novih promocijskih materialov, ki bodo enostavno dostopni preko spleta in na fizičnih lokacijah, kot so svetovalne pisarne in sejmi. Ti materiali bodo vključevali najnovejše informacije o tehnologijah OVE, postopkih za pridobitev podpore in najboljših praksah.

**3. Sodelovanje z mediji in kampanje za ozaveščanje:**

Predvideno je lansiranje medijskih kampanj in sodelovanje z lokalnimi in nacionalnimi mediji za širjenje ozaveščenosti o pomembnosti prehoda na OVE. Kampanje bodo vključevale intervjuje s strokovnjaki, predstavitve uspešnih projektov in informativne vsebine, namenjene široki javnosti.

**4. Letne konference in javne predstavitve:**

Predvidena je organizacija letnih konferenc in javnih dogodkov, ki bodo služili kot platforma za predstavitev novih tehnologij, razprave o izzivih in priložnostih v sektorju OVE ter izmenjavo izkušenj med strokovnjaki, investitorji in javnostjo.

Kot rezultat vsega načrtovanega se povečujejo skupni odhodki in prihodki KT, in sicer iz 990.000 EUR v letu 2024 na 1.350.000 EUR v letu 2025. Povišanje se nanaša na dve novi zaposlitvi v znesku 108.000 EUR, zagotavljanje pogojev za delovanje svetovalnih pisarn, odprtih v letih 2024 in 2025 v višini 150.000 EUR, stroške amortizacije obstoječega in novega portala v znesku 42.000 EUR ter povečanje promocijskih aktivnosti za promoviranje nalog KT ter novo vzpostavljenega portala v višini 60.000 EUR.